KOMISSION PÄÄTÖS,

tehty 11 päivänä syyskuuta 1986,

paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä (86/474/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 5 artiklan,

ottaa huomioon kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta 21 päivänä joulukuuta 1976 annetun neuvoston direktiivin 77/96/ETY(3), sellaisena kuin se on viimeksi muutettuna asetuksella (ETY) N:o 3768/85, ja erityisesti sen 6 artiklan,

sekä katsoo, että

paikalla tehtävistä tarkastuksista nautaeläinten, sikojen ja tuoreen lihan tuontiin kolmansista maista sovellettavassa järjestelmässä 8 päivänä huhtikuuta 1983 tehdyssä komission päätöksessä 83/196/ETY(4) annetaan tilapäisesti yhteisön tarkastuksia koskevat yksityiskohtaiset säännöt; paikalla tehtävistä tarkastuksista saadun tyydyttävän kokemuksen perusteella olisi lopullisesti annettava näitä tarkastuksia koskevat yksityiskohtaiset säännöt, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Jäsenvaltioiden ja komission eläinlääkintäasiantuntijoiden on komission valvonnassa tehtävä paikalla eläintautitarkastuksia direktiivin 72/462/ETY, erityisesti sen 3 artiklan 2 kohdan, säännösten tosiasiallisen soveltamisen varmistamiseksi. Tarkastukset on tehtävä joka kolmas vuosi kussakin mainitun direktiivin 3 artiklan 1 kohdan mukaisesti laaditussa luettelossa mainitussa maassa.

Eläinten terveyteen liittyvien syiden perusteella komissio voi kuitenkin lykätä tai jouduttaa tiettyjä tarkastuksia tai teettää lisätarkastuksia kuultuaan jäsenvaltioita pysyvässä eläinlääkintäkomiteassa.

2. Jäsenvaltioiden ja komission eläinlääkintäasiantuntijoiden on komission valvonnassa tehtävä asianomaisessa tai asianomaisissa kolmansissa maissa paikalla eläintautitarkastus, ennen kuin pysyvälle eläinlääkintäkomitealle esitetään ehdotus päätökseksi, jossa täydennetään direktiivin 72/462/ETY 3 artiklan 1 kohdan mukaisesti laadittua luetteloa.

3. Jäsenvaltioiden ja komission eläinlääkintäasiantuntijat voivat komission valvonnassa ja erityisesti jonkin jäsenvaltion pyynnöstä tehdä asianomaisessa tai asianomaisissa kolmansissa maissa paikalla eläintautitarkastuksen, ennen kuin pysyvälle eläinlääkintäkomitealle esitetään ehdotus päätökseksi:

- jossa muutetaan direktiivin 72/462/ETY 3 artiklan 1 kohdan mukaisesti laadittu luettelo,

- jossa sallitaan eläinten tai tuoreen lihan tuonnin jatkaminen direktiivin 72/462/ETY 28 artiklan 4 kohdan mukaisesti,

- joka koskee toimenpiteitä, jotka on toteutettava, jos naudoille tai sioille direktiivin 72/462/ETY 12 artiklan mukaisesti ja tuoreelle lihalle saman direktiivin 23 ja 24 artiklan mukaisesti tuonnin yhteydessä tehdyssä eläintautitarkastuksessa todetut seikat tai muut komission tietoon tulleet merkit osoittavat, ettei mainitun direktiivin säännöksiä tai sen soveltamista koskevia toimenpiteitä enää noudateta, tai että hyväksymisen pitäminen voimassa on kyseenalaista.

2 artikla

1. Jäsenvaltioiden ja komission eläinlääkintäasiantuntijoiden on komission valvonnassa tehtävä paikalla terveystarkastuksia sen varmistamiseksi, että direktiivin 72/462/ETY, erityisesti sen 4 artiklan 2 ja 3 kohdan, ja direktiivin 77/96/ETY säännöksiä sovelletaan.

Tarkastukset on tehtävä kerran vuodessa kussakin direktiivin 72/462/ETY 4 artiklan 1 kohdan tai direktiivin 77/96/ETY 4 artiklan mukaisesti laaditussa luettelossa mainitussa teurastamossa, leikkaamossa tai kylmävarastossa, joka sijaitsee teurastamon tai leikkaamon ulkopuolella.

Eläinten terveyteen liittyvien syiden perusteella ja kuultuaan jäsenvaltioita pysyvässä eläinlääkintäkomiteassa komissio voi kuitenkin:

- lykätä tai jouduttaa tiettyjä tarkastuksia tai teettää lisätarkastuksia,

- korvata nämä järjestelmälliset tarkastukset pistokokeilla.

2. Jäsenvaltioiden ja komission eläinlääkintäasiantuntijoiden on komission valvonnassa tehtävä asianomaisessa laitoksessa tai laitoksissa paikalla terveystarkastus ennen, kuin pysyvälle eläinlääkintäkomitealle esitetään ehdotus päätökseksi, jossa täydennetään direktiivin 72/462/ETY 4 artiklan 1 kohdan tai direktiivin 77/96/ETY 4 artiklan mukaisesti laadittua luetteloa.

3. Jäsenvaltioiden ja komission eläinlääkintäasiantuntijat voivat komission valvonnassa ja erityisesti jäsenvaltion pyynnöstä tehdä asianomaisessa laitoksessa tai laitoksissa terveystarkastuksen, ennen kuin pysyvälle eläinlääkintäkomitealle esitetään ehdotus päätökseksi:

- jossa muutetaan direktiivin 72/462/ETY 4 artiklan 1 kohdan tai direktiivin 77/96/ETY 4 artiklan mukaisesti laadittua luetteloa;

- joka koskee toimenpiteitä, jotka on toteutettava, jos direktiivin 72/462/ETY 24 artiklan mukaisesti tuonnin yhteydessä tehdyssä terveystarkastuksessa todetut seikat tai muut komission tietoon tulleet merkit osoittavat, ettei direktiivien 72/462/ETY ja 77/96/ETY säännöksiä tai niiden soveltamista koskevia toimenpiteitä noudateta, ja asettavat siten hyväksymisen pitämisen voimassa kyseenalaiseksi,

3 artikla

Kussakin tapauksessa ja tarvittaessa jäsenvaltioita kuultuaan komissio päättää 1, 2 ja 4 artiklassa tarkoitettujen tarkastusten suorittajiksi valitsemiensa eläinlääkintäasiantuntijoiden määrästä ja heiltä edellytettävästä pätevyydestä. Vähintään yhden jäsenvaltion asiantuntijoista on osallistuttava 1 ja 2 artiklassa sekä 4 artiklan 2 kohdassa tarkoitettujen tarkastusten täytäntöönpanotehtäviin.

4 artikla

1. Edellä 1 ja 2 artiklassa määrätyt tarkastukset voi suorittaa paikalle enintään kolmeksi vuodeksi määrätty eläinlääkintäasiantuntija.

2. Vähintään kerran vuodessa häntä avustavat muut eläinlääkintäasiantuntijat osassa määrätyistä tarkastuksista.

5 artikla

1. Jäsenvaltioiden eläinlääkintäasiantuntijat, jotka komissio on nimennyt direktiivin 72/462/ETY 5 artiklan kolmannen alakohdan mukaisesti, toimivat komission valvonnassa. He eivät saa missään tapauksessa käyttää tarkastusten yhteydessä saamiaan tietoja omaksi hyödykseen eivätkä paljastaa näitä tietoja muille kuin toimivaltaisten yksiköiden henkilöille.

2. Komissio vastaa jäsenvaltioiden eläinlääkintäasiantuntijoiden matka- ja oleskelukuluista niiden sääntöjen mukaisesti, jotka koskevat matka- ja oleskelukulujen korvaamista komission ulkopuolisille henkilöille, jotka komissio on kutsunut asiantuntijoiksi.

6 artikla

Komissio ilmoittaa tarkastuksen tuloksista kirjallisin kertomuksin jäsenvaltioille pysyvässä eläinlääkintäkomiteassa erityisesti, jos nämä tulokset osoittavat, että on syytä muuttaa tai täydentää direktiivin 72/462/ETY 3 artiklan 1 kohdassa ja 4 artiklan 1 kohdassa tai direktiivin 77/96/ETY 4 artiklan 2 kohdassa tarkoitettua luetteloa tai luetteloita direktiivin 72/462/ETY 30 artiklassa säädettyä menettelyä noudattaen.

Kiireellisissä tapauksissa jäsenvaltioille voidaan antaa tieto suullisesti tai teleksillä.

7 artikla

Tätä päätöstä tarkastellaan uudelleen ennen 1 päivää tammikuuta 1992.

8 artikla

Tämä päätös on osoitettu kaikille jäsenvaltioille.

Tehty Brysselissä 11 päivänä syyskuuta 1986.

Komission puolesta

Frans ANDRIESSEN

Varapuheenjohtaja

(1) EYVL N:o L 302, 31.12.1972, s. 28

(2) EYVL N:o L 362, 31.12.1985, s. 8

(3) EYVL N:o L 26, 31.1.1977, s. 67

(4) EYVL N:o L 108, 26.4.1983, s. 18